Standardásetingar

sbrt. § 43 í løgtingslóg nr. 80 frá 7. juni 2020 um vernd av persónupplýsingum (dátuverndarlógin)

millum

[NAVN]

[V-tal]

[BÚSTAÐUR]

[POSTNUMMAR OG BÝUR/BYGD]

[LAND]

eftir hetta ”dátuábyrgdarin”

og

[NAVN]

[V-tal]

[BÚSTAÐUR]

[POSTNUMMAR OG BÝUR/BYGD]

[LAND]

eftir hetta ”dátuviðgerin”,

sum hvør sær eru ”partar” og saman eru ”partarnir”,

hava avtalað fylgjandi standardásetingar fyri at fylgja reglunum í dátuverndarlógini.

# 1. Innleiðsla

1. Hendan avtalan avger rættindi og skyldur hjá dátuviðgeranum, tá ið dátuviðgerin viðger persónupplýsingar fyri dátuábyrgdaran. Avtalan er gjørd, soleiðis at partarnir samstundis lúka treytirnar í § 41, stk. 2 í dátuverndarlógini.
2. Í sambandi við [VERKÆTLAN/TÆNASTU O.TÍL.] viðger dátuviðgerin persónupplýsingar vegna dátuábyrgdaran í samsvari við hesa avtalu.
3. Ásetingarnar í hesi avtalu ganga framum møguligar aðrar avtalur millum partarnar, sum hava líknandi ásetingar. Hendan avtala gongur ikki framum skyldur, sum dátuviðgerin hevur ella er álagdur eftir dátuverndarlógini ella aðrari lóggávu. Ásetingar í avtaluni skulu tulkast til fyrimuns fyri vernd av rættindum hjá tí einstaka.
4. Avtalan skal vera til taks skrivliga, undir hesum elektroniskt, hjá báðum pørtum.

# 2. Dátuviðgerin ger eftir boðum

1. Dátuviðgerin kann einans viðgera persónupplýsingar eftir skjalfestum boðum frá dátuábyrgdaranum.
2. Dátuviðgerin viðger persónupplýsingar fyri dátuábyrgdaran á henda hátt:

[Viðmerking: Lýs viðgerðina sum dátuviðgerin fær boð um, her undir hvat endamálið er og staðið (adressuna), har viðgerðin fer fram.]

[Legg til merkis, at um viðgerðin skal fara fram uttanfyri Føroyar, kann hetta bert fara lógliga fram við skjalfestum boðum ella skjalfestari góðkenning frá dátuábyrgdaranum. Lýs viðgerðina, sum fer fram uttanfyri Føroyar og greið frá, hvat grundarlagið er undir flutninginum sbrt. kapittul 6 í dátuverndarlógini.]

1. Dátuviðgerin boðar alt fyri eitt dátuábyrgdaranum frá, um dátuviðgerin metir, at eini boð frá dátuábyrgdaranum eru í ósamsvari við galdandi lóggávu.
2. Dátuábyrgdarin kann til eina og hvørja tíð geva dátuviðgera boð um fyribils at steðga viðgerð, um dátuábyrgdarin metir, at dátuviðgeri ella undirdátuviðgeri ikki viðger í samsvari við dátuverndarlógina ella hesa avtalu.

# 3. Undirdátuviðgerð

1. Tá ið dátuviðgerin nýtir undirdátuviðgera, skal dátuviðgerin í bindandi avtalu áleggja undirdátuviðgera at halda somu skyldur, sum eru álagdar dátuviðgeranum í hesi avtalu.
2. Avrit av viðkomandi ásetingum í avtalu við undirdátuviðgera og broytingar í hesum avtalum skulu eftir umbøn sendast dátuábyrgdaranum.
3. Í avtaluni við undirdátuviðgera skulu eisini vera ásetingar um at tryggja rættindi hjá dátuábyrgdaranum og skrásetta, í fall dátuviðgerin ella onnur millumlið fara á húsagang.
4. Dátuviðgerin hevur fulla ábyrgd mótvegis dátuábyrgdaranum av, at skyldurnar í hesi avtalu verða hildnar, sjálvt um tað er undirdátuviðgeri, sum ikki heldur sínar skyldur. Ábyrgdarbýti ávirkar ikki rættindini hjá teimum skrásettu sambært dátuverndarlógini, undir hesum t.d. § 77 um endurgjald.

[Viðmerking: Tað krevur ítøkiligt ella alment loyvi frá dátuábyrgdaranum at nýta undirdátuviðgera Er ætlanin at nýta undirdátuviðgera, skal viðgerðin á sama hátt, sum undir pkt. 3, lýsast, her undir hvar viðgerðin fer fram, og hvussu leingi viðgerðin fer fram. Loyvið at nýta undirdátuviðgera skal undir øllum umstøðum vera skrivligt. Til ber at gera lista yvir góðkendar undirdátuviðgerar. Listin kann skrivast her.]

# 4. Trygd og trúnaður

1. Dátuviðgerin skal – óheft av dátuábyrgdaranum – meta um váðarnar við viðgerðini fyri tann skrásetta og seta í verk hóskandi tiltøk. Dátuábyrgdarin skal í tí sambandi veita dátuviðgeranum allar viðkomandi upplýsingar, so at dátuviðgerin er førur fyri at eyðmerkja og meta um váðan.
2. [Lýs trygdartiltøk, sum eru avtalað. Sí í hesum sambandi vegleiðing um trygd.]
3. Dátuviðgerin skal viðgera allar persónupplýsingarnar frá dátuábyrgdaranum í trúnaði. Dátuviðgerin skal syrgja fyri, at starvsfólk hjá dátuviðgeranum, undirdátuviðgera og onnur hava bundið seg til trúnað ella eru bundin av hóskandi lógarásetingum um trúnað. Hesir persónar fáa bert atgongd til persónupplýsingarnar, um tað er neyðugt.
4. Listi yvir persónar, sum hava atgongd til persónupplýsingarnar, skal vera atkomuligur hjá dátuábyrgdara og gjøgnumgangast við jøvnum millumbili.

# 5. At hjálpa og stuðla dátuábyrgdaranum

1. Dátuviðgerin skal hjálpa dátuábyrgdaranum m.a. við at veita dátuábyrgdaranum upplýsingar um tøknilig og bygnaðarlig tiltøk, sum eru sett í verk, og aðrar upplýsingar, sum eru neyðugar fyri, at dátuábyrgdarin er førur fyri at halda sínar skyldur sbrt. §§ 46-52 í dátuverndarlógini og svara umbønum, sum skrásett seta fram sbrt. kapittul 4 í lógini.
2. Dátuviðgerin skal geva dátuábyrgdaranum allar upplýsingar, sum eru neyðugar fyri at vísa á, at §§ 41 og 42 í dátuverndarlógini og henda avtala verða hildnar, og skal fáa í lag og hjálpa til við skoðan, undir hesum kanningum, sum dátuábyrgdarin sjálvur ella triðipartur, sum er heimilaður av dátuábyrgdaranum, fremur.
3. Dátuviðgerin skal uttan óneyðugt drál og skjótast gjørligt boða dátuábyrgdaranum frá eftir at vera vorðin kunnugur við, at viðgerð ikki er í samsvari við dátuverndarlógina ella avtaluna.

# 6. At lata aftur og strika upplýsingar

1. Tá ið viðgerðin hjá dátuviðgeranum er endað, hevur dátuviðgerin og undirdátuviðgeri skyldu at lata persónupplýsingarnar aftur og strika øll avrit, um tað ikki er álagt í lóggávu at goyma persónupplýsingarnar. Váttan um hetta skal latast dátuábyrgdara.

# 7. Gildiskoma og gildisslit

1. Avtalan kemur í gildi tann dagin báðir partar skriva undir.
2. Báðir partar kunnu hvør sær krevja nýggjar samráðingar um ásetingarnar, um lógarbroytingar ella óskynsemi í avtaluni ger seg galdandi.
3. Avtalan er galdandi so leingi dátuviðgerin skal viðgera persónupplýsingar fyri dátuábyrgdaran. Í hesum tíðarskeiði kann henda avtalan ikki sigast upp, uttan so at aðrar ásetingar, sum snúgva seg um viðgerðina av persónupplýsingum, verða avtalaðar millum partarnar.
4. Er viðgerðin av persónupplýsingum endað, og upplýsingar eru latnar aftur ella strikaðar sbrt. pkt. 6, kann avtalan sigast upp av báðum pørtum hvør sær við skrivligum varningi á [XX vikur].

# 8. Undirskriftir

Dátuábyrgdarans vegna Dátuviðgerans vegna

Navn Navn

Starv Starv

Telefonnummar Telefonnummar

Teldupostbústaður Teldupostbústaður

 Undirskrift Undirskrift